คู่แข่ง Tesla Cybertruck ส่งมอบรถศูนย์คัน แต่มีมูลค่าบริษัทล้านล้าน
ไม่กี่ปีก่อน อีลอน มัสก์ ได้ประกาศว่าจะรุกเข้าสู่ธุรกิจรถกระบะไฟฟ้า  และก็ได้เปิดตัวโมเดลต้นแบบ รุ่น “Cybertruck” ซึ่งตอนนี้กำลังอยู่ในสายการผลิต  และคาดว่าจะส่งมอบถึงมือลูกค้าได้ในปีนี้  หากพูดถึงบริษัทผู้ผลิตรถกระบะไฟฟ้า  ก็ยังมีอีกบริษัท ที่ชื่อว่า “Rivian Automotive” ที่มีแนวโน้มจะกลายมาเป็นคู่แข่งคนสำคัญของ Cybertruck  และเมื่อไม่นานมานี้ มีข่าวว่า Rivian Automotive กำลังจะจดทะเบียนเข้าตลาดหลักทรัพย์  โดยมีมูลค่าบริษัทคาดการณ์อยู่ที่ 1.5 ล้านล้านบาท ใหญ่กว่า Ford บริษัทรถยนต์ที่ทำธุรกิจมายาวนานกว่า 117 ปี เสียอีก  แล้ว Rivian Automotive คือใคร ? ลงทุนแมนจะเล่าให้ฟัง
14 ก.พ. 2564

คู่แข่ง Tesla Cybertruck ส่งมอบรถศูนย์คัน แต่มีมูลค่าบริษัทล้านล้าน /โดย ลงทุนแมน
ไม่กี่ปีก่อน อีลอน มัสก์ ได้ประกาศว่าจะรุกเข้าสู่ธุรกิจรถกระบะไฟฟ้า 
และก็ได้เปิดตัวโมเดลต้นแบบ รุ่น “Cybertruck” ซึ่งตอนนี้กำลังอยู่ในสายการผลิต 
และคาดว่าจะส่งมอบถึงมือลูกค้าได้ในปีนี้
หากพูดถึงบริษัทผู้ผลิตรถกระบะไฟฟ้า 
ก็ยังมีอีกบริษัท ที่ชื่อว่า “Rivian Automotive”
ที่มีแนวโน้มจะกลายมาเป็นคู่แข่งคนสำคัญของ Cybertruck
และเมื่อไม่นานมานี้ มีข่าวว่า Rivian Automotive กำลังจะจดทะเบียนเข้าตลาดหลักทรัพย์ 
โดยมีมูลค่าบริษัทคาดการณ์อยู่ที่ 1.5 ล้านล้านบาท ใหญ่กว่า Ford บริษัทรถยนต์ที่ทำธุรกิจมายาวนานกว่า 117 ปี เสียอีก
แล้ว Rivian Automotive คือใคร ?
ลงทุนแมนจะเล่าให้ฟัง
╔═══════════╗
Blockdit เป็นแพลตฟอร์ม สำหรับนักอ่าน และนักเขียน 
ที่มีผู้ใช้งาน 1 ล้านคน ลองใช้แพลตฟอร์มนี้เพื่อได้ไอเดียใหม่ๆ 
แล้วอาจพบว่าสังคมนี้เหมาะกับคนเช่นคุณ 
Blockdit. Ideas Happen. 
╚═══════════╝
Rivian Automotive ถูกก่อตั้งขึ้นมาในปี 2009 
โดย Robert “RJ” Scaringe นักศึกษาที่จบในด้านวิศวกรรมเครื่องกล
จาก Massachusetts Institute of Technology (MIT)
โดยในตอนแรก Robert ต้องการผลิตรถยนต์ไฟฟ้าในกลุ่มรถสปอร์ต 
ซึ่งแน่นอนว่า มาจากความชอบของเด็กวัยหนุ่มทั่วไป
แต่ต่อมา เขาได้พบว่ารถยนต์อเนกประสงค์ หรือ SUV 
ยังไม่มีผู้เล่นที่เข้าไปพัฒนาเรื่องของนวัตกรรมระบบไฟฟ้า 
เขาจึงได้เปลี่ยนความสนใจในการพัฒนามาตรงจุดนี้ 
เพื่อที่จะได้เป็นหนึ่งในกลุ่มผู้บุกเบิก
ในเวลาต่อมา เขาก็ได้จ้างอดีตพนักงานเก่าจากบริษัทเทคโนโลยีมากมาย
เช่น Apple, Ford, Tesla, Intel, Netflix เพื่อเข้ามาร่วมพัฒนาในโพรเจกต์นี้
จากตรงนี้ เราจะเห็นได้ว่า Robert ค่อนข้างให้ความสนใจในเรื่องเทคโนโลยี และนวัตกรรม 
สังเกตได้จากการดึงมันสมองจากบริษัทเทคโนโลยี ชื่อดังทั้งนั้น
โดยสิ่งที่ Robert วางแผนไว้คือ การพัฒนาฐานโครงช่วงล่างของรถยนต์ หรือ แชสซี
ให้มีประสิทธิภาพในการใช้งานสูงที่สุด นั่นจึงเป็นที่มาของ “Skateboard Platform”
แล้ว Skateboard Platform คืออะไร?
Skateboard Platform เป็นรูปแบบแชสซีที่ทางบริษัท Rivian Automotive ออกแบบขึ้น
เพื่อให้มีโครงสร้างของรถมีศูนย์ถ่วงที่ต่ำ และมีความยืดหยุ่นสูง
ซึ่งจะช่วยให้การขับขี่สนุก และยังเหมาะกับการขับเคลื่อนสี่ล้อ 
เหมาะกับรถยนต์ประเภท Off-Road เช่น ตระกูล SUV และรถกระบะ
ที่สำคัญที่สุดคือ Skateboard Platform จะเป็นศูนย์กลางของส่วนประกอบของการกำเนิดพลังงานไฟฟ้า
นั่นก็เพราะว่า แบตเตอรี่จะถูกบรรจุไว้ตรงกลางลำตัวของแชสซี
โดยโครงสร้างรถยนต์แบบ Skateboard นี้ ยังเป็นโครงสร้างพื้นฐานที่สำคัญของรถยนต์ไฟฟ้าอีกหลายเจ้า เช่น General Motor และ Audi
จนในปี 2018 บริษัท Rivian Automotive ก็ได้ผลิต “Rivian R1T” เป็นรถกระบะไฟฟ้าต้นแบบ 
ซึ่งถือว่าเป็นรถกระบะรุ่นแรกที่ใช้พื้นฐานรถแบบ Skateboard Platform ออกมาสำเร็จ
และในเดือนต่อมา ก็ได้คลอดรถยนต์ไฟฟ้าประเภท SUV มาอีกในชื่อของ “Rivian R1S”
ต้องบอกว่า การที่บริษัท Rivian Automotive สามารถพัฒนายนตรกรรมไฟฟ้าได้รวดเร็วและมีคุณภาพขนาดนี้  ส่วนหนึ่งก็มาจากการเงินระทุนจากบริษัทยักษ์ใหญ่อย่าง 
 และ Ford Motor
ด้วยการเข้ามาของค่ายรถยนต์ยักษ์ใหญ่อย่าง Ford นี้เอง 
ก็ทำให้ Rivian Automotive ได้ออกรถยนต์กระบะไฟฟ้ารุ่นใหม่ 
เป็นรูปทรงที่มีกลิ่นอายของ Ford ในชื่อรุ่น “F-150” ออกมาอีกด้วยเช่นกัน
และบริษัท 
 ยังเพิ่มการสนับสนุน ด้วยการสั่งซื้อรถตู้ขนของไฟฟ้า 
จำนวนมากกว่า 100,000 คัน จาก Rivian Automotive ซึ่งมีกำหนดส่งมอบภายในปี 2030
และมีบางส่วนที่ 
 ได้นำไปทดลองวิ่งส่งของแล้วในสหรัฐฯ
ปัจจุบัน บริษัท Rivian Automotive กำลังจะจดทะเบียนเข้าตลาดหลักทรัพย์
โดยจะระดมทุนได้อีก 240,000 ล้านบาท
ซึ่งมูลค่าการระดมทุนในครั้งนี้ จะดันให้มูลค่าบริษัท Rivian Automotive สูงถึง 1.5 ล้านล้านบาท
ซึ่งมากกว่า Ford บริษัทรถยนต์ที่ทำธุรกิจมายาวนานกว่า 117 ปี เสียอีก
ถึงตรงนี้ เราก็ต้องบอกว่า Rivian Automotive 
น่าจะกลายมาเป็นคู่แข่งคนสำคัญของ Tesla Cybertruck
แล้วถ้าถามว่า Rivian Automotive ที่กำลังจะจดทะเบียนเข้าตลาดหลักทรัพย์
ส่งมอบรถยนต์ไปแล้วกี่คัน คำตอบที่น่าตกใจก็คือ “ศูนย์คัน”
เพราะบริษัทประกาศว่า การส่งมอบครั้งแรกของบริษัทกำลังจะเกิดขึ้นในอีก 4 เดือนข้างหน้า..
นั่นเท่ากับว่าตอนนี้บริษัทยังไม่ได้มีรายได้
มีเพียงสัญญาที่จะขายรถให้กับ 
และกำลังขายอนาคต ให้กับนักลงทุน
ซึ่งอนาคตที่ว่านี้ กำลังจะมีมูลค่า 1.5 ล้านล้านบาท เลยทีเดียว..
╔═══════════╗
Blockdit เป็นแพลตฟอร์ม สำหรับนักอ่าน และนักเขียน 
ที่มีผู้ใช้งาน 1 ล้านคน ลองใช้แพลตฟอร์มนี้เพื่อได้ไอเดียใหม่ๆ 
แล้วอาจพบว่าสังคมนี้เหมาะกับคนเช่นคุณ 
Blockdit. Ideas Happen. 
╚═══════════╝
ติดตามลงทุนแมนได้ที่
Website - 
Blockdit - 
Facebook - 
Twitter - 
Instagram - 
Line - 
YouTube - 
Spotify - 
Apple Podcasts - 
Soundcloud - 
References
-